[{"text_idx": "#000000", "text": "Uuendatud Eesti tutvustamise po\u0303himo\u0303tteid, so\u0303numeid ja visuaalseid lahendusi on ta\u0308naseks kasutatud u\u0308le kolme aasta. Vo\u0303ime ta\u0308ie kindlusega o\u0308elda, et u\u0308htne Eesti tutvustamise platvorm on kasutajate poolt omaks vo\u0303etud ning aidanud kaasa meie riigi positiivse kuvandi levikule."}, {"text_idx": "#000001", "text": "See aitab edukamalt mu\u0308u\u0308a Eesti tooteid ja teenuseid, tuua siia rohkem turiste, u\u0308lio\u0303pilasi ning talente. Kuvand mo\u0303jutab lisaks majandusele ka riigi tuntust maailmas, mis aitab tagada meie julgeolekut."}, {"text_idx": "#000002", "text": "Koos Eestiga areneb pidevalt ka riigi tutvustamiseks loodud su\u0308steem. Eesti bra\u0308ndi 2019. aasta olulisemad saavutused olid digitaalsete lahenduste disainisu\u0308steemi va\u0308ljato\u0308o\u0308tamine, riigiturundamise to\u0308o\u0308grupi ellu kutsumine, ko\u0303iki olulisemaid fakte ja nende allikaid koondava tabeli loomine ning brand.estonia.ee kasutajatingimuste uuendamine."}, {"text_idx": "#000003", "text": "Eesti bra\u0308nd on leidnud ka rahvusvahelist tunnustust. Riigiturunduse eksperdi Jose\u0301 Filipe Torrese raamatus \u201cNation Brand Builders\u201d on Eesti esile toodud kui u\u0308ks vaid viiest maailma paigast, mis oma bra\u0308ndi kaasaegselt arendab."}, {"text_idx": "#000004", "text": "Alates 2017. aastast on meie u\u0308htset visuaalset keelt kasutatud u\u0308le 25 veebilehe loomisel. Kuigi ka veebis kehtivad bra\u0308ndi u\u0308ldised sisu- ja kujunduspo\u0303himo\u0303tted, na\u0308gime vajadust eraldi juhendi ja\u0308rele, mis aitaks muuta veebikujundused u\u0308htsemaks ning nende loomise kuluefektiivsemaks. Kutsusime selleks appi u\u0308he Eesti parima kasutajaliidese disaineri Stefan Hiienurme. Ta kaardistas seni valminud veebilehtede parimad na\u0308ited ning koostas nende po\u0303hjal po\u0303himo\u0303tete, kujunduslahenduste ja -komponentide kogumi, mis aitab luua Eesti bra\u0308ndi visuaalsele keelel vastavaid veebilahendusi. Disainisu\u0308steem on loodud Figma keskkonnas: tegu on u\u0308hiskasutatava disainito\u0308o\u0308riistaga, mis vo\u0303imaldab ho\u0303lpsalt eri projekte hallata ja su\u0308steemi jooksvalt ta\u0308iendada. 2020. aastal ootame digitaalsete lahenduste disainisu\u0308steemi laiemat kasutuselevo\u0303ttu, mis toob endaga kaasa olulise rahalise ja ajalise ressursi kokkuhoiu."}, {"text_idx": "#000005", "text": "Eesti tutvustamise vahendeid rakendatakse laialdaselt nii EASi kui paljude teiste asutuste, organisatsioonide ja ettevo\u0303tete to\u0308o\u0308s. Ku\u0308ll aga oleme na\u0308inud avalikus sektoris vajadust koordineerituma koosto\u0308o\u0308, infovahetuse, tegevuste planeerimise, ressursside jagamise ning tulemuste mo\u0303o\u0303tmise ja\u0308rele."}, {"text_idx": "#000008", "text": "Struktureerisime u\u0308mber ja ta\u0308psustasime meie veebilehel leiduvate erinevate materjalide kasutustingimusi. Tuletame meelde, et to\u0308o\u0308riistakasti (brand.estonia.ee/toolbox) materjalid on mo\u0303eldud peamiselt Eesti tutvustamiseks va\u0308lisku\u0308lalistele vo\u0303i -partneritele mittekommertslikul eesma\u0308rgil."}, {"text_idx": "#000009", "text": "U\u0308ks oluline ta\u0308psustus puudutab Eesti bra\u0308ndi kasutamist avalikus sektoris uue visuaalse identiteedi vo\u0303i mahuka loovlahenduse (nt u\u0308ritused, kampaaniad) loomisel vo\u0303i hanke la\u0308biviimisel, kus no\u0303utakse Eesti bra\u0308ndi rakendamist. Sellisel juhul tuleb u\u0308hendust vo\u0303tta Eesti bra\u0308ndi tiimiga ([email protected]), et kasutamise tingimused ja vo\u0303imalused ta\u0308psemalt la\u0308bi ra\u0308a\u0308kida."}, {"text_idx": "#000010", "text": "Veebikeskkondade kasutus ja uued to\u0308o\u0308vahendid"}, {"text_idx": "#000012", "text": "Lisandus neli uut so\u0303nama\u0308rki, mis tutvustavad kindlaid sektoreid:"}, {"text_idx": "#000013", "text": "Valmis said Eesti to\u0308o\u0308stust, elektroonikato\u0308o\u0308stust ning Eesti eksporti tutvustavad videod. Fotovalik ta\u0308ienes piltidega tehnoloogia, e-Eesti, hariduse, andmeka\u0308itluse, konverentside ning looduse teemadel."}, {"text_idx": "#000015", "text": "Eelmisel aastal sai valmis ka Eestit kui turismisihtkohta tutvustav esitlus. E-Eestit ja meie a\u0308rikeskkonda tutvustavad esitlused on aga nu\u0308u\u0308d peale inglise keele ka\u0308ttesaadavad veel viies keeles. Lisaks loodi esitlused, mis annavad u\u0308levaate valdkondlikest so\u0303numitest: miks luua kaubandussuhteid Eestiga, miks investeerida Eestisse, miks ku\u0308lastada Eestit. Uuendatud on ka esitluse po\u0303hi, millest on nu\u0308u\u0308d saadaval eraldi versioon tavakasutajale ning edasijo\u0303udnutele."}, {"text_idx": "#000016", "text": "Lisaks valmisid uued maakaartide ja andmesaatkonna illustratsioonid ning 24 uut ikooni."}, {"text_idx": "#000017", "text": "Printmaterjalide hulka lisasime seinafotod ning uuendasime juba olemasolevaid materjale."}, {"text_idx": "#000018", "text": "Panime kirja soovitused tru\u0308kiste puhul kasutatava paberi kohta. Kohata\u0308ite tekstide jaoks lo\u0303ime Eesti ipsumi generaatori, et ka need oleksid Eestist inspireeritud. Eesti bra\u0308ndi va\u0308rvidele andsime eestikeelsed nimed, see teeb nendele viitamise lihtsamaks."}, {"text_idx": "#000019", "text": "Avati uuenenud e-Eesti Esitluskeskus, mille eesma\u0308rgiks on tutvustada ja selgitada meie e-riigi edulugu globaalsetele poliitikakujundajatele, ettevo\u0303tete juhtidele, investoritele ja rahvusvahelisele meediale, et pakkuda neile inspiratsiooni ning luua sidemeid juhtivate Eesti IT teenusepakkujatega."}, {"text_idx": "#000020", "text": "Eesti Rahvusvahelisel majal sai ta\u0308is esimene aasta, mil nad on pakkunud teenuseid va\u0308lismaalastest tippspetsialistidele ning nende kaaslastele."}, {"text_idx": "#000021", "text": "Telesaade \u201eThis is America & the World\u201c ku\u0308lastas 2019. aasta suvel Eestit, et vo\u0303tta u\u0308les neljaosaline Eestit tutvustav saade \u201eEstonia Today\u201c. La\u0308bivalt ko\u0303lavad selles meie po\u0303hiso\u0303numid: digitaalne u\u0308hiskond, puhas loodus ja isemo\u0303tlevad inimesed. U\u0308ks saate osadest oli ta\u0308ies mahus pu\u0308hendatud intervjuule Eesti Vabariigi Presidendi Kersti Kaljulaidiga."}, {"text_idx": "#000023", "text": "Eestit tutvustavaid materjale ja rakendusi kasutati rohkem kui 220 erineval u\u0308ritusel u\u0308le maailma ja va\u0308hemalt 36 eri riigis. Sealhulgas 36 messi ning 22 e-residentsuse su\u0308nnipa\u0308evau\u0308ritust."}, {"text_idx": "#000025", "text": "Erinevad Eestit tutvustavad to\u0308o\u0308vahendid ja kampaaniad vo\u0303itsid eelmisel aastal kokku 9 auhinda."}, {"text_idx": "#000026", "text": "2020. aastal ja\u0308tkame Eestit tutvustavate materjalide ja juhendite ta\u0308iendamisega koosto\u0308o\u0308s partneritega ning ja\u0308tkame riigiturundamise to\u0308o\u0308grupiga."}]